**Lisa 2**

**Tellija eritingimused**

1. **Hanke ese ja mõisted**
   1. Inseneri ülesandeks on tagada Teenuse osutamisega kvaliteetne, Töövõtulepingust ja õigusaktidest tulenevatele nõuetele ja Tehnilisele kirjeldusele vastav ehitustöö ning optimaalne rahaliste ressursside kasutus ja tähtaegadest kinnipidamine.
   2. Tellija teavitab Inseneri:
      1. Töövõtulepingu sõlmimisest;
   3. Teenuse lõppedes peab olema Tellijale esitatud vastuvõtmise toiminguteks Inseneri poolt kontrollitud vastuvõtudokumentatsioon, koostatud lõpparuanne ja garantiiaja lõpus väljastatav kvaliteeditunnistus.
   4. Projekti lühikirjeldus ja olulisemad ehitustööd:
      1. Projekti eesmärk on liiklusohutuse ja sõidutingimuste parandamine, kandevõime tõstmine ja katte ebatasasuste likvideerimine. Remonditööde käigus ehitatakse ümber riigiteel nr 11340 Tallinn – Saku km 10,0 – 10,1 asuv ringristmik ja teostatakse katte taastusremont riigiteel nr 11340 km 9,356 - 11,057 ning riigiteel nr 1117 km 0,475-081 ja km 1,465-1,81
   5. Töövõtulepingu alusel tehtavate tööde kirjeldus on üles laetud Riigihangete registris riigihankes  „Riigiteede nr 11340 Tallinn-Saku km 9,356-11,057, nr 1117 km 0,475-0,81 ja km 1,465-1,81 teekatte taastusremont“  (viitenumber 232508).
   6. Pärast Lepingu sõlmimist antakse Insenerile üle Töövõtulepingu koopia ning projektdokumentatsioon digitaalselt;
   7. Insener on ettevõte, mis osutab Teenust. Inseneri meeskond peab olema piisava suurusega, et osutada Tellijale kvaliteetset Teenust;
   8. Töövõtja on isik, kes teostab ehitustöid;
   9. Töövõtuleping on leping, mis on sõlmitud ehitustööde teostamiseks;
   10. Töö on ehitustööde teostamine;
   11. Inseneri meeskonna ajaarvestus Teenuse osutamisega seotud objektil viibimine peab olema isikute kaupa GPS-positsioneerimisega nii reaalajas, kui hilisemalt raporti kujul fikseeritav. Raportit genereerivale süsteemile peab olema Tellija ligipääs nii lepingu täitmise ajal, kui ka vähemalt ühe aasta jooksul peale lepinguliste tööde lõppemist. Tõrgetest GPS-seadme kasutamisel objektil tuleb Tellijat projektijuhti viivitamatult teavitada, kuid mitte hiljem kui ühe tööpäeva jooksul, ning kui tõrge on tingitud Inseneri kasutatavast seadmest, siis puudus tuleb ühe tööpäeva jooksul likvideerida. Inseneri kasutatavast seadmest tingitud samalaadse tõrke (k.a hooletus) kordumisel ei tasustata aja eest, millal tõrge esines. Tõrkest teavitamisel peab olema piisavalt täpne kirjeldus tõrke esinemise põhjustest (vajadusel süsteemi haldaja selgitused). Põhjenduste esitamata jätmisel korral on Tellijal õigus jätta tasustamata aja eest, mille kohta Insener ei ole esitanud piisavaid põhjendusi/selgitusi. Tõrkest tingitud ajaarvestuse või asukoha määramise puudused ning tasustamine lahendatakse eraldi Tellijaga kokkuleppel. Tellija on kooskõlastanud Begin OÜ pakutava [www.begin.ee](http://www.begin.ee) tööajaarvestussüsteemi kasutuse, analoogide kasutamisel tuleb süsteemi sobivus Tellijaga kooskõlastada;
   12. Lisaks Majandus- ja taristuministri 2. juuli 2015. a määruses nr 80 „Omanikujärelevalve tegemise kord“ toodule peab Insener täitma Tellija nimel talle antud volituste piires alljärgnevaid ülesandeid/kohustusi.
2. **Inseneri kohustused ettevalmistustöödel**

Insener peab:

* 1. Viibima vajadusel ehitusobjektil hoolduse üleandmisel;
  2. kontrollima, et Töövõtja on teostanud ja fikseerinud taasesitamist võimaldavas vormis kolmandatele isikutele kuuluva vara ehituseelse seisukorra ülevaatuse koos kinnistu omanikuga enne tööde algust vähemalt 50 m kauguselt tee servast (hooned, rajatised, kraavid, kaevaud, kinnistu piirimärgid, mahasõidud, veerežiimi muutumise keldris, praod seintes jne.);
  3. nõudma Töövõtjalt kvaliteedi tagamise plaani esitamist ja selle ranget täitmist. Omanikujärelevalve kvaliteedi tagamise plaan peab olema kooskõlas Töövõtja töökorralduse ja kvaliteedi tagamise plaaniga;
  4. nõudma Töövõtjalt Töövõtulepinguliste dokumentide (tööprogrammi, liikluskorraldusskeemi, keskkonnategevuskava, maksegraafikut, täitmistagatist, kindlustuste jne) ja teiste teetööde dokumentide tähtaegset esitamist ja kohustatud läbi vaatama 5 tööpäeva jooksul ja kordusesitamisel 3 tööpäeva jooksul;
  5. kontrollima Töövõtja tööprogrammis olevate etapikohaste töökirjelduste vastavust Töövõtulepingule ja sellega sätestatud teetööde dokumentidele;
  6. protokollima avakoosolekut.

1. **Inseneri kohustused ehitustööde teostamisel**

Insener peab:

* 1. kontrollima ja nõudma Töövõtu lepingust ja selle lisadest kinnipidamist;
  2. kontrollima ja dokumenteerima Töövõtja poolsed tööohutusalased rikkumised (sh puudused ohutusvestide, tööohutusjalanõude, kaitseprillide, vilkurite, ohutustarade jms kasutamisel ning objekti töömaa korrashoiul) ning edastama info viivitamatult Töövõtja projektijuhile ja Tellija projektijuhile;
  3. kontrollima ja dokumenteerima Töövõtja poolseid tegevusi ning raudtee omaniku tingimustest kinnipidamist ja vastava loa olemasolu ehitustööde teostamisel raudteeülesõitudel;
  4. dokumenteerima ja esitama ehitustööde päevikus kõrvalekalded Töövõtulepingu ja õigusaktidega sätestatud nõuetest, teetööde tehnoloogianõuetest, ja etapikohastest töökirjeldusest. Kõrvalekalletest tuleb viivitamatult teavitada Tellija esindajat;
  5. jäädvustama termokaameraga SMA, ACsurf; AC base ja ACbin segude laotamisel koormavahetused ja laoturi seisakud, mis on pikemad kui 2 minutit ning ebaühtlase temperatuuriga laotatud kohad (fotol peab olema näha paan koos laoturi vibrolatiga. Termokaamera peab suutma fikseerida kõrgemaid kui +200°C temperatuure. Fikseeritud pildifailide nimetus siduda piketiga, hilisemaks asukoha määramiseks). Vajadusel tegema ettepaneku ning võtma täiendavaid proove antud kohtadest. Eraldi jäädvustamist ei ole vaja teha lõikudes, kus Töövõtja kasutab asfaldilaoturi külge paigaldatud termoskannerit.
  6. nõudma Töövõtjalt kuuprogresse, töökorralduse, ehitustöö teostamise ja muude kavade esitamist (vajadusel nõudma ajutisi ja alalisi tööprojekte ja tööjooniseid). Insener kohustub läbi vaatama Töövõtja poolt esitatud dokumendid 10 päeva jooksul;
  7. osalema õigeaegses Töö dokumenteerimises;
  8. kontrollima ja kooskõlastama Töövõtja alltöövõtjate vastavust Töövõtulepingu tingimustele,
  9. olema kohal ja osalema vastuvõtutoimingute ja kaetud tööde vastuvõtmisel, labori katsekehade võtmisel ning alljärgnevate tööprotsesside juures:
     1. Tee-ehituslikud tööprotsessid, kus üks Inseneri meeskonnaliige peab vahetult tööprotsessi juures kontrollima töö vastavust tehnoloogia ja lepingulistele nõuetele ning tööohutusnõuete täitmist, dokumenteerides kõik avastatud puudused. (Samaaegselt ei või osaleda paralleelsetel või kattuvatel tööprotsessidel):
* geosünteetide paigaldamine – tõendades nõuetekohaste ülekatete olemasolu;
* a/b katete laotamine;
* a/b võrkude paigaldamine – tõendades nõuetekohaste ülekatete olemasolu;
  + 1. Tee-ehituslikud tööprotsessid, kus üks Inseneri meeskonnaliige võib kontrollida valmiva töö ja teostatava tööprotsessi vastavust tehnoloogia ja lepingulistele nõuetele mitmel paralleelsel (kattuval) tööprotsessil:
* freesimine – tõendades freesitud kihi paksust;
* tasandusfreesimine;
* objektil truupide ehitamine (va. päiste ehitus)
* dreenide ehitus
* muldkeha ehitamine
* killustikaluse ehitamine;
* dreenkihi ehitamisel;
* freespuru/mustkatete paigaldamisel;
* stabiliseerimisel;
  + 1. Sillaehituslikud tööprotsessid, kus Insener peab vahetult tööprotsessi juures kontrollima töö vastavust tehnoloogia ja lepingulistele nõuetele ning tööohutusnõuete täitmist:
* rajatiste konstruktsioonielementide montaažil;
* betoonitöödel;
* armeerimisel
* hüdroisolatsiooni paigaldamisel;
* vaiade süvistamisel;
* a/b paigaldamisel;
  + 1. Tööprotsessid, mida ei ole kirjeldatud punkti 3.9 alapunktide all, võib Tellijaga kokkuleppel nimekirja juurde lisada, kui seda nõuab objekti või tööde iseloom (kontroll karjääris või asfaltbetooni, raudbetooni, teraskonstruktsioonide tootmine tehastes, täiendavad proovid, jms). Sellisel juhul lepitakse Tellijaga kokku eraldi ajaarvestus.
    2. komposiidina töötavate – tekstiil+võrk – geosünteetide paigaldust käsitletakse ühe tööprotsessina
  1. teavitama pidevalt Tellijat Töö kvaliteedist ja progressist;
  2. laadima igapäevaselt Inseneri päeviku koos lisadega elektroonilisse ajatempliga keskkonda, millel on Tellijale tagatud juurdepääs. Inseneri päevik koos lisadega allkirjastada koondpäevikuna iga nädala lõpus. Tellijaga eelnevalt kooskõlastatult võib Inseneri päevikuna kasutada ka ehitustööde päevikut. Päevikus kirjeldada:
     1. päeva tegevuse kirjeldused, teostatud vastuvõtu toimingud ja võetud proovid, töös avastatud projekti vead ja kvaliteedi probleemid ning muud võimalikud puudused (k.a liikluskorraldus puudused);
     2. objektivedude ülekaalude korral tuleb igakordselt lisada märkus Inseneri päevikusse ja saatelehtede koondtabelile.
  3. tegema Tellijale majanduslikult ja tehniliselt põhjendatud ettepanekuid teetööde kirjelduse ja teetööde tehniliste kirjelduste, täiendavate Tööde, töömahuloendis puuduvate ühikhindade täiendamiseks või muutmiseks Töövõtulepingu raames. Täiendused ja muudatused kinnitab Tellija, Inseneril ei ole õigust Töövõtulepingut muuta;
  4. vajadusel koostama ja väljastama Töövõtjale juhiseid täiendavate Tööde tegemiseks või Töö ja/või mahtude muutmiseks vastavalt töövõtulepingu lisa 12 Inseneri juhise vormile. Juhised Töö ja/või mahtude muutmise kohta peavad olema enne väljastamist kooskõlastatud Tellijaga. Hiljemalt 15 päeva peale juhise alusel tööde teostamist tuleb vormistada tööde muutatus töövõtulepingu lisa 13 Tööde muudatuse vorm;
  5. kontrollima Töö mahtude vastavust Töövõtulepingule ja teetööde tehnilisele kirjeldusele (sealhulgas esitatud 3D mahtude vastavust projektile). Pidama elektroonilist (elektrooniliste veoselehtede põhjal vms) arvestust päeva jooksul paigaldatud materjalide koguste üle ning võrdlema neid päeva lõpus Töövõtja poolt tehtava arvestusega. Eelnevalt Tellijaga kooskõlastades väljastama Töövõtjale juhiseid muutuvate mahtudega arvestamiseks.
  6. püüdma ette näha võimalike Töö viivitusi, sh. Töövõtja esitatud nädalakavadest mitte kinnipidamist , Töövõtulepinguga seotud, administratiivseid ja tehnilisi probleeme, puuduste ja kõrvalekallete korral nõudma Töövõtjalt Töövõtulepingu kohast täitmist. Vastavatest märkustest ja ettekirjutustest tuleb paralleelselt teavitada ka Tellija esindajat;
  7. korraldama, kokku kutsuma ja protokollima koosolekuid, pidama läbirääkimisi ja lahendama vaidlusi Töövõtjaga, esindades Tellijat lepingu volituste piires, projekti, Töövõtulepingu ja Töö käigus ilmnenud vastuolude/vigade esinemisel. Koosoleku protokoll tuleb esitada hiljemalt kahe tööpäeva jooksul peale koosoleku toimumist. Koosoleku päevakord tuleb esitada kaks tööpäeva enne koosoleku toimumist;
  8. kontrollima pidevalt Töö tegelikku kulgu (sh vahetähtaegadest kinnipidamist) ja võrdlema seda Tellija poolt heakskiidetud rahavoogude prognoosi, kalendergraafiku ja tööprogrammiga ning nõudma Töövõtjalt õigeaegselt vajalike abinõude rakendamist nende täitmiseks;
  9. kontrollima ehitusaegse liikluskorralduse vastavust kooskõlastatud liikluskorralduse projektile ja kehtivatele õigusaktidele. Ehitusaegse liikluskorralduse kontrolli teostamisel objektil tuleb kontrollimine fikseerida video **või pildimaterjaliga**, mille kvaliteet peab võimaldama arusaadavalt tuvastada kõik liikluskorraldusvahendid koos asjakohase raportiga, mis kirjeldab puuduse mõju ning esitada see Tellijale. Ehitusaegse liikluskorralduse kontrolli detailsus ja sagedus ehitustööde ajal, lepitakse Tellijaga kokku eraldi.
  10. kontrollima ja heaks kiitma Töövõtja poolt esitatud „tehtud tööde akte“ ja Maksetõendeid ning esitama need Tellija projektijuhile 5 tööpäeva jooksul alates dokumentide esitamist Töövõtja poolt;
  11. hindama ja kontrollima Töövõtja poolt esitatud teostusjooniseid, aruandeid, sertifikaate, materjalide ja tööde katsete protokolle ning Tellija nõudmisel esitama need Tellijale 5 tööpäeva jooksul alates nende esitamisest Töövõtja poolt;
  12. vastavalt „Tee-ehitustööde kontroll- ja vastuvõtu toimingute loetelu“-le kontrollima Töövõtja poolseid kontrolltoimingute olemasolu ja vastavust projektile. See on eelduseks objektil Inseneri poolsete vastuvõtu toimingute teostamiseks.
  13. määrama vastuvõtutoimingute ja mõõdistuste asukohad ning märkima võetud proovide asukohad;
  14. Insener peab viibima proovide võtmise juures ning viima proovid Transpordiamet poolt etteantud laborisse. Tellija võib Lepingus etteantud laboreid ühepoolselt muuta, teavitades Inseneri 1 kuu ette. Laboriteenuse tellimisel tuleb järgida laboriteenuste raamhankes esitatud hindade pingerida ning tellimus esitada valitud katsele kõige soodsamat hinda pakkunud laborisse. Labori valikul esimesest valikust erineva labori valimine aktsepteeritav ainult mõjuva põhjuse olemasolul ning see tuleb eelnevalt kooskõlastada Tellijaga. Ühes tellimuses tuleb tellida katsed ainult ühesugustele kooskõlastatud katsetatavatele materjalide. Mitut eri materjali laborisse viies, tuleb esitada nii mitu tellimust kui mitut erinevat materjali soovitakse katsetada. See tähendab, et kõikide asfaltsegude (surf, bin jne), täitematerjalide (killustik, liiv jne), muldematerjalide, puurkehade jne materjalide kohta tuleb esitada eraldi tellimused.
  15. laboriproovid tuleb viia objektilt päeva lõpuks lukustatud ruumi, millele on ainult Inseneril ligipääs. Hiljemalt 3 tööpäeva jooksul tuleb B-proovid esitada Tellijale, kui ei ole kokkulepitud teisiti.
  16. vastuvõtutoimingute käigus võetud proovide laboriteenuse eest tasub laborile Tellija. Transpordi maksumus peab sisalduma Inseneri pakkumuse hinnas. Insener viib proovi akrediteeritud laborisse (välja arvatud Töövõtja omanduses olev labor) 3 tööpäeva jooksul ning teavitab Töövõtjat ja Tellijat katsete tulemustest viivitamatult peale tulemuste kättesaamist, samuti asjaoludest kui ta seda teha ei saa. Katsete tulemused, koos hinnanguga tulemuste lepingule vastavuse kohta, kandma elektroonilisse päevikusse.
  17. jäädvustama Töö progressi ja olulisemaid tööde etappe. Esitama digitaalselt Tellijale fotod, vähemalt 20 kontrollfotot kuus. Fotod pealkirjastatud: tööprotsess, aeg ja asukoht (piketiliselt) või koordinaatidega;
  18. ette valmistama tehtud Töö maksumusest mahaarvamisi ja finantsarvutust, kui Töövõtulepingus on mahtude muudatusi või Töövõtja teinud töid mittekvaliteetselt;
  19. kontrollima objekti teenindusvedudel kasutatavate veokite koormuspiirangutest kinnipidamist. ja koormuspiirangute rikkumise korral esitama koheselt Tellijale tõendusmaterjali (väljavõte saatelehtedest, fotod jms) ning igakordsel rikkumisel teavitama koheselt ka Töövõtja projektijuhti Töövõtja tegevuse korrigeerimise eesmärgil.
  20. kokku koguma objektile saabunud asfaltbetoonkatete ehitusel ja betoonitöödel materjalide saatelehed nende vastavuse hindamiseks ja ülekaaluliste veoste kontrolliks. Muud materjalide saatelehed ja selle põhjal koostatud koondtabelid (peab sisaldama: veoki ja/või haagise numbrit, telgede arvu, veoki lubatud kaalu/kandevõimet; materjali kaalu ja nimetust) kontrollitakse järgmisel tööpäeval hiljem, kui Töövõtja esitab need Insenerile kontrolliks;
  21. korraldama ja vormistama Töö vahe- ja lõppülevaatused, heaks kiitma Töövõtja taotluse Töö vastuvõtmiseks, kui Töö on lõpetatud vastavalt Töövõtulepingule ja esitama Tellijale kinnituse Töö lõpetamise kohta ja esitama lõpparuande ühe kuu jooksul peale Töö tehnilise komisjoni ülevaatusakti väljastamist;
  22. ette valmistama materjalid nii tehnilise kui ka vastuvõtukomisjoni tööks, kui Tellijaga ei ole kokkulepitud teisiti;
  23. tööde vastuvõtt toimub vastavalt „Riigiteede ehitustööde vastuvõtueeskirja“ ja „Tee-ehitustööde lõpetamise kord Maanteeametis“ nõuetele;
  24. kontrollima Töö täitedokumentatsiooni vastavust Töövõtulepingule ja lisadele;
  25. tagama, et temaga seotud isikud suhtlevad meediaga ainult kooskõlastatult Tellijaga.

1. **Inseneri kohustused garantiiperioodil**

Insener peab:

* 1. kokku kutsuma ja läbi viima ehitatud teelõikude ülevaatuse üks kord aastas (30. juuniks), koos Töövõtjaga ning inspekteerima ilmnenud defektid. Oluliste defektide ilmnemisel viiakse objekti ülevaatusi sagedamini vastavalt vajadusele.
  2. Garantiiperioodi ülevaatuste aeg tuleb kooskõlastada Tellijaga. Garantiiperioodil teostatakse ülevaatusi ning defektide likvideerimist vastavalt Maanteeameti peadirektori 28. novembri 2016. a käskkirjaga nr 0222 kinnitatud „Teetööde garantiiaegse ülevaatuse ja puuduste kõrvaldamise juhisele“;
  3. koostama ülevaatuse aruanded garantiiperioodil ülevaatuste kohta, esitama selle Tellijale ning nõudma Töövõtjalt defektide tähtaegset kõrvaldamist.
  4. Garantiiperioodi ülevaatuse aruanded peavad käsitlema ehitatud ja remonditud teelõikude ülevaatuse tulemusi, avastatud defekte, kinnitust varasemate defektide likvideerimise kohta, ettepanekuid ja soovitusi hooldustöödeks jm. Garantiiperioodi ülevaatuse aruanded tuleb esitada ühes eksemplaris ja digitaalsel andmekandjal.

1. **Muud täpsustused Inseneri tegevusele**
   1. **Lõpparuanded –** esitama ühes eksemplaris ja digitaalsel andmekandjal. Esitatud aruanded vaatab Tellija läbi 30 kalendripäeva jooksul. Märkuste esinemisel esitab Tellija need 30 kalendripäeva jooksul aruannete saamisest arvates Insenerile korrigeerimiseks, kus Insener peab aruanded korrastama ja esitama need uuesti kinnitamiseks Tellijale 10 kalendripäeva jooksul. Lõpparuande sisu ja esitatavad dokumendid lepitakse Tellijaga eelnevalt kokku. Lõpparuande lisad on järgmised:
      1. **Objekti teeregistrisse esitatavate andmete tabel vorm** – esitada teeregistrile koos lõpparuandega;
      2. **Inseneri täitevdokumentatsioon** – muud Inseneri poolt koostatud ja kogutud dokumendid, mis esitatakse Tellijale esmasel nõudmisel;
      3. **Koondandmete tabel vastuvõtukatsetest** – Inseneri poolne objekti andmete koondtabel, kuhu piketiliselt on koondatud kõik Töövõtja ja Inseneri vastuvõtutoimingud (katse- ja mõõtmistulemused jms.), mis kirjeldatud „Tee-ehitustööde kontroll- ja vastuvõtutoimingute loetelus“.
2. **Juhendmaterjalid**

Insener peab Teenuse osutamisel juhinduma Eestis kehtivatest tee-ehitusega seotud õigusaktidest, ning Lepingus viidatud Töövõtulepingus toodud juhistest ja juhendmaterjalidest ning alltoodud juhisest:

|  |  |  |
| --- | --- | --- |
| JRK. | Nimetus |  |
| 1 | „**Omanikujärelevalve kvaliteedi tagamise plaani koostamise ja täitmise juhend“** Kinnitatud Maanteeameti peadirektori 20. detsembri 2016. a käskkirjaga 0258. | Maanteeameti koduleht <http://www.mnt.ee/> rubriigist: Tee 🡪 Ehitus 🡪Juhendid |
| 2 | „**Tee-ehitustööde kontroll- ja vastuvõtutoimingute loetelu“** Kinnitatud Maanteeameti peadirektori 01. aprilli 2019. a käskkirjaga nr 1-2/19/197 | Maanteeameti koduleht <http://www.mnt.ee/> rubriigist: Tee 🡪 Ehitus 🡪Juhendid |